OpenLLM-France/wikimedia huggingface dataset:
# Jaume Oliver i Frontera

Jaume Oliver i Frontera, Parró, conegut com a “Jim Oliver” (Santa Maria del Camí,1927- Palma, 1998) va ser un boxador i lluitador de catch.
S'inicià a la boxa amateur quan tenia 16 anys. A la seva primera etapa de boxador disputà 56 combats amb 51 victòries. Participà en l'Olimpíada de Londres de 1948. Posteriorment passà al professionalisme. Adquirí una gran popularitat com a lluitador de catch a partir de 1950. A Barcelona era conegut com “El Coloso Balear”. El 1952 obtingué el campionat d'Espanya i d'Europa. Disputà la final del campionat del món en diverses ocasions. Feu combats a Alemanya, Anglaterra, Estats Units, França i Suïssa. Es retirà el 1962.

## Referències

* ↑ Martí Canyelles Crespí, Miquel Grimalt Gelabert, Mateu Morro i Marcé, Gabriel Ordinas Marcé. Santa Maria del Camí. Hora Nova. Palma, 2000 (Volum 18 de Guia dels pobles de Mallorca)
# 1553
## Esdeveniments

* Les tropes de l'Imperi Habsburg prenen la fortalesa d'Hesdin de mans dels francesos, la ciutat, amb fortalesa i muralles, seran arrasades per ordres de Carles V.
* Publicació dels 42 preceptes de l'anglicanisme.
* S'ordena cremar el Talmud a Roma.
* Any amb tres papes: A la mort de Juli III el succeeix Marcel II que morí només vint-i-dos dies des de la seva elecció, Pau IV fou elegit en el seu lloc.

## Naixements
### Resta del món

* 14 de maig - París: Margarida de Valois, princesa de França i reina de Navarra i de França.
* 30 de juny: - Pamplona (Navarra): Martin de Rada, missioner a les Filipines i a la Xina (m. 1578).
* Grions - Principat de Catalunya: Antoni Vicenç Domènec, historiador i dominic.

## Necrològiques
### Països Catalans

* 13 de gener - Barcelona: Joan de Tormo, 62è president de la Generalitat de Catalunya.

### Resta del món

* 23 de març - Roma, Estats Pontificis, Juli III, papa de Roma (1549-1555).
* 1 de maig - Roma: Marcel II, papa de Roma.
* 6 de juliol - Greenwich, Anglaterra: Eduard Tudor i Seymour de Witshire, Eduard VI d'Anglaterra, rei d'Anglaterra i Irlanda (n. 1537).
* 16 d'octubre - Weimar, Sacre Imperi: Lucas Cranach, el Vell, pintor alemany.
* 27 d'octubre: Miquel Servet, metge i teòleg, mort a la foguera.
* 17 de novembre - Londres, Anglaterra: Maria I d'Anglaterra, reina d'Anglaterra i Irlanda (n. 1516).
* Monestir de Poblet: Mateu Fletxa el Vell, compositor.

## Referències

* ↑ «Présentation générale» (en francès). Le Vieil Hesdin. [Consulta: 11 desembre 2020].
* ↑ Raz-Krakotzkin, Amnon. The Censor, the Editor, and the Text: The Catholic Church and the Shaping of the Jewish Canon in the Sixteenth Century (en anglès). University of Pennsylvania Press, 2007, p. 32. ISBN 0812240111.
* ↑ «Margarida de França | enciclopèdia.cat». [Consulta: 20 març 2020].
* ↑ «Institutum Historicum Augustinianum - Home». [Consulta: 30 desembre 2020].
* ↑ «Edward VI | Biography & Facts» (en anglès). [Consulta: 6 juliol 2020].
# Nivell microscòpic

En física, el nivell microscòpic és el nivell de descripció en què fenòmens que ocorren a escales no visibles a simple vista són rellevants. En general quan alguns fenòmens afecten regions poc més gran que uns centenars d'àtoms o molècules, cal una descripció microscòpica. Per exemple tots els fenòmens que depenen dels detalls de les xarxes cristal·lines, les molècules, o els àtoms fins i tot partícules subatòmiques ( electrons, protons, etc.). En el nivell microscòpic, en general, cal l'ús de les equacions i regles de la mecànica quàntica. De fet, alguns fenòmens microscòpics com la conductivitat tèrmica a baixes temperatures o la superconductivitat no poden ser explicats sense l'auxili de la mecànica quàntica per descriure l'estructura microscòpica de la matèria.
Un cos microscòpic és un objecte que per la seva grandària és impossible veure-ho a simple vista; es necessiten aparells com microscopis electrònics per a mostrar-la o detectar-lo

## Vegeu també

* Nivell macroscòpic
* Nivell mesoscòpic
# Moscow Mule

El Moscow Mule (lit. ‘Mula de Moscou’), també anomenat vodka buck, és un còctel fet amb vodka, cervesa de gingebre i suc de llima, adornat amb una rodanxa de llima. És un tipus de buck o mule, còctels a base de llima, ginger ale o ginger beer i alguna beguda alcohòlica.
Sovint se serveix en tassa de coure. Els puristes de la cocteleria defensen que aquest metall manté millor el fred de la beguda i fins i tot aporta matisos als sabors individuals dels seus ingredients, especialment quan el vodka oxida les parets de la tassa. Altres bàrmans ho atribueixen a motius simplement de tradició i estètica. En contacte amb aliments àcids (pH <6), el coure pot desprendre i infiltrar-se en la beguda, podent ser un perill per a la salut. Per això, es recomana que les tasses de coure estiguin xapades amb níquel o acer inoxidable a l'interior i al llavi, encara que existeix certa controvèrsia sobre si el grau d'intoxicació és realment perceptible en un termini curt de temps, ja que el coure causa toxicitat en els éssers humans al voltant dels 30 ⁄$_l$ de coure, quantitat molt inferior a la d'un sol Moscow Mule.

## Variants

Les variants fan servir diferents licors, amb el nom canviat en conseqüència:
* Si es fa servir bourbon, la beguda es diu Kentucky Mule o Horsefeather
* Si s'utilitzen bourbon i licor de cafè, es diu New Orleans Mule
* Si es fa servir ginebra, és un Gin-gin Mule
* Si es fa servir tequila, és un Mexican Mule
* Si s'utilitza rom especiat, és un Jamaican Mule
* Si es fa servir el rom Bundaberg, és un Aussie Mule
* Si es fa servir whisky irlandès, és un Irish Mule
* Si es fa servir whisky escocès barrejat i licor Saint Germain, és un Glasgow Mule
* Si es fa servir absenta, és un Bohemian Mule
* Si s'usen absenta i schnapps de canyella, es diu Dead Man's Mule
* Si es fan servir conyac i amarg d'Angostura, és un French Mule
* Si es fan servir licor de pera i Poire Williams, és un Prickly Pear Mule
* Si es fa servir licor Southern Comfort, es diu Southern Mule
* Si es fa servir licor de Tuaca, és una Tuscan Mule

## Referències

* ↑ Williams, C. «Why Are Moscow Mules Served in Copper Mugs?». MyRecipes, 2019. [Consulta: 14 juliol 2020].
* ↑ «Use of Copper Mugs in the Serving of Alcoholic Beverages» ( PDF). ADVISORY BULLETIN AB-2017-01. State of Iowa Alcoholic Beverages Division, 28 juliol 2017}.
* ↑ Thomson, Julie R. «Chemist Debunks That Nasty Rumor About Moscow Mule Mugs Being Poisonous». HuffPost, 11-08-2017.
* ↑ Difford, Simon. «Moscow Mule». Difford's Guide.